નવી દિલ્હી- આગામી 18 એપ્રિલે પીએમ મોદી લંડનમાં ‘ભારત કી બાત, સબ કે સાથ’ શિર્ષક હેઠળ પરિસંવાદને સંબોધન કરશે. આ અંગેની માહિતી ભારતીય જનતા પાર્ટીના વિદેશ બાબતોનો વિભાગ સંભાળતા વિજય ચોથાઈવાલે ટ્વીટ કરીને આપી હતી. વિજય ચોથાઈવાલે જણાવ્યું કે, 18 એપ્રિલે લંડનમાં એક અનોખા કાર્યક્રમની યોજના તૈયાર કરવામાં આવી છે. આ કાર્યક્રમને ‘ભારત કી બાત, સબ કે સાથ’ શિર્ષક આપવામાં આવ્યું છે. આ કાર્યક્રમ પીએમ નરેન્દ્ર મોદી સાથેનો લાઈવ સંવાદ કાર્યક્રમ હશે.